Man val na sy doodArgieffoto ŉ Man in sy laat 20’s is dood nadat hy Sondag sowat 15 meter ver na sy dood geval het. Russel Meiring, woordvoerder van ER24, het gesê die voorval het by ŉ maatskappy in die nywerheidsgebied van Meyerton in Gauteng plaasgevind. “Met paramedici se aankoms is die man op die vloer van ŉ groot gebou met ernstige hoofbeserings aangetref. Hy was deur sy kollegas omring. Hy is ondersoek en het geen tekens van lewe getoon nie. Ongelukkig kon daar niks vir hom gedoen word nie en hy is op die toneel dood verklaar,” het Meiring gesê. Volgens Meiring is dit nie bekend wat tot die man se valdood gelei het nie. “Owerhede is ontbied en die voorval word ondersoek,” het hy gesê.